CELEX: 62009CN0054
Language: sk
Date: 2009-02-06 00:00:00
Title: Vec C-54/09 P: Odvolanie podané 6. februára 2009 : Grécka republika proti rozsudku Súdu prvého stupňa (piata komora) z  11. decembra 2008 vo veci T-339/06, Grécka republika/Komisia Európskych spoločenstiev

4.4.2009   
            
            
               SK
            
            
               Úradný vestník Európskej únie
            
            
               C 82/21
            
         Odvolanie podané 6. februára 2009: Grécka republika proti rozsudku Súdu prvého stupňa (piata komora) z 11. decembra 2008 vo veci T-339/06, Grécka republika/Komisia Európskych spoločenstiev
   (Vec C-54/09 P)
   (2009/C 82/37)
   Jazyk konania: gréčtina
   Účastníci konania
   
      Odvolateľka: Grécka republika (v zastúpení: I. Chalkias a M. Tassopoulou)
   
      Ďalší účastník konania: Komisia Európskych spoločenstiev
   Návrhy odvolateľky
   
               —
            
            
               vyhovieť odvolaniu,
            
         
               —
            
            
               zrušiť rozsudok Súdu prvého stupňa,
            
         
               —
            
            
               vyhovieť žalobe Gréckej republiky v súlade s jej návrhmi,
            
         
               —
            
            
               zaviazať Komisiu na náhradu všetkých trov konania.
            
         Odvolacie dôvody a hlavné tvrdenia
   Grécka republika tvrdí, že: 1. Súd prvého stupňa nesprávne vyložil článok 16 ods. 1 a 2 a článok 17 nariadenia č. 1227/2000, keď vychádzal z toho, že lehota uvedená v článku 16 ods. 1 je premlčacia, zatiaľ čo je, ako vyplýva z výkladu článku 16 ods. 2 a článku 17 tohto nariadenia, len poriadkovou lehotou; 2. Súd prvého stupňa nesprávne vyložil článok 10 Zmluvy a všeobecne platné právne zásady, keďže Európska komisia pripustila, že 23 dní pred prijatím sporného rozhodnutia vedela o príslušných údajoch, napriek tomu ich nezohľadnila a po uplynutí lehoty pripustila predložené dôkazy iných členských štátov, s výnimkou Grécka, čím porušila zásadu lojálnej spolupráce, riadnej správy vecí verejných a rovného zaobchádzania a 3. napadnutý rozsudok Súdu prvého stupňa obsahuje rozporné odôvodnenie, z dôvodu, že tvrdenia týkajúce sa premlčacej povahy lehoty sú v rozpore s tvrdeniami a pripustením skutočnosti, že aj po uplynutí lehoty Komisia čiastočne zohľadnila dodatočne predložené údaje.